钦定古今图书集成/明伦汇编/氏族典/第127卷 > 陈槐
## 钦定古今图书集成/明伦汇编/氏族典/第127卷 > 陈槐

按《浙江通志》：“槐字公辅，鄞人，弘治进士，授松溪知县。
逆瑾用事，诸令长竞以饵啖，独槐不为饵。历武昌知
府，以病乞休。逆濠反，槐对濠使手焚其伪檄，牒诸郡
县为联络之势。已而王守仁檄诸郡会兵，槐与吉安
知府伍文定先赴，遂俘馘逆党，收复九江、南康诸郡。
事平，擢江西兵备副使。时武宗南巡，槐献俘留都，具”
奏八事。会辰州苗叛，扈从至通州，移病以归，而御史
杨材以宿憾中之，落职居乡，尤著功惠。